મુંબઈમાં ૩૭ વર્ષીય ઈટાલીની એક મહિલા બળાત્કારનો ભોગ બની હોવાની ઘટના પ્રકાશમાં આવી છે. મહિલાએ પોલીસને કરેલી ફરિયાદમાં આરોપ લગાવ્યો છે કે, ‘પ્રવાસ ગાઈડ' હોવાનો દાવો કરનાર એક વ્યક્તિએ ૧૪ જૂને જૂહુ વિસ્તારમાં પોતાની સાથે કેબમાં બળાત્કાર કર્યો હતો. મહિલાએ ઇટાલી એમ્બેસીનો સંપર્ક કર્યા બાદ આ ઘટનામાં ફરિયાદ નોંધાઇ હતી. પોલીસ અધિકારીએ જણાવ્યું હતું કે, ‘મહિલા એ આરોપી વ્યક્તિને ૧૪ જૂને બસની મુસાફરી દરમિયાન મળી હતી. એણે પોતાની ઓળખ પ્રવાસ ગાઈડ તરીકે આપી હતી અને પછી પીડિતાએ એની સેવા લીધી.'